GiliGold/VAD_KnessetCorpus huggingface dataset:
תמי סלע: כל הדברים האלה הם במסגרת הנושא שהוועדה דנה בו, אי אפשר לראות אותם כחריגה מגדר הנושא.
תמי סלע: גם בהסתייגות של הרשימה המשותפת מדובר בסוגיה של ההגבלה על הזכות להפגין במצב חירום מיוחד.
תמי סלע: הם מבקשים למחוק את ההגבלה כפי שמנוסחת כרגע בהצעת החוק ולומר שגם במצב חירום מיוחד אין אפשרות למנוע כליל את הזכות להפגין.
תמי סלע: גם פה מדובר בשינוי בהיקף של ההגבלות שניתן להטיל על הזכות להפגין.
תמי סלע: אין פה חריגה מגדר הנושא של הצעת החוק, זה בפירוש עוסק בהגבלות על הזכות להפגין.
מתן כהנא: בשורה התחתונה, מבחינתך זה אינו נושא חדש.
תמי סלע: אף אחד מהדברים האלה הוא לא נושא חדש.
מתן כהנא: כולנו שמענו את היועצת המשפטית של ועדת חוקה אומרת שלא מדובר בנושא חדש.
מתן כהנא: מה שאנחנו רואים פה עכשיו זה תעלול פוליטי קטן של יושב-ראש הוועדה, שלא מאפשר לחברי הכנסת להצביע על נושא למרות שברור לכולם שזה לא נושא חדש.
מתן כהנא: תעלול פוליטי מלא לחלוטין.
מתן כהנא: אם אין פה נושא חדש, תביאו את זה למליאה.
מתן כהנא: אולי אתם לא כל כך סומכים אחד על השני, אתם לא יודעים מה יקרה במליאה, אתם חוששים שאנשים יצביעו הפוך ממה שאתם חושבים.
מתן כהנא: אני חושב שיש פה ביזיון.
מתן כהנא: אתם, כחול לבן, גוררים יחד עם הליכוד את כל הכלכלה להרס מוחלט רק מכיוון שאתם לא סומכים אחד על השני.
מתן כהנא: כורכים פה את נושא ההפגנות בנושא הסגר.
מתן כהנא: זה פשוט חוק עלוב.
מתן כהנא: אתה בעצמך אמרת שיש תקנות שהן מספיק טובות לדבר הזה.
מתן כהנא: עכשיו אני רוצה להגיד לכל אזרחי ישראל הימניים, מי שהגיש את ההסתייגויות האלו זה הליכוד.
מתן כהנא: אנחנו הצטרפנו להסתייגויות האלו.
מתן כהנא: השר לביטחון פנים ניסה להביא לישיבת הממשלה בשבוע שעבר יועץ משפטי חיצוני.
מתן כהנא: בגלל שהם פחדו שכחול לבן יפרקו להם את הממשלה, הם לא נתנו ליועץ המשפטי הזה להיכנס.
מתן כהנא: יש פה הסתייגות שסוף סוף תאפשר לממשלה לשמוע יועצים משפטיים אחרים.
מתן כהנא: זאת ההסתייגות שהליכוד הגיש אותה.
מתן כהנא: בגלל שהם כאסקופה נדרסת בפני כחול-לבן הם משכו את ההסתייגות הזאת.
מתן כהנא: אנחנו רואים שוב ושוב שהליכוד רק מדבר, הוא לא עושה שום דבר שקשור בהתמודדות עם העריצות המשפטית של היועץ המשפטי לממשלה בהקשר הזה.
מתן כהנא: הליכוד שוב פעם מונע אפשרות להביא ייעוץ משפטי אחר לממשלה.
איתן גינזבורג: אני רוצה להצטרף לדברים שאמרה חברת הכנסת מיכל וונש.
איתן גינזבורג: אנחנו באמת במצב חירום אמיתי.
איתן גינזבורג: יש פה מצב תחלואה שעולה ומאמיר, אנחנו מגיעים לכדי 8,000 מאומתים ביום.
איתן גינזבורג: במצב כזה מבקשים לעשות סגר מלא.
איתן גינזבורג: כשיש סגר מלא, מוחלט והרמטי כמו שמוצע, יש הגבלה על הפגנות וגם הגבלה על תפילות.
איתן גינזבורג: אנחנו לא אוסרים את ההפגנות, חשוב להגיד את זה.
איתן גינזבורג: בפרק זמן מוגבל חייבים לעשות את כל מה שאפשר כדי להשתלט על הנגיף.
איתן גינזבורג: כל שבוע מחדש ההחלטה תצטרך להיות מאושרת בממשלה ויהיה פיקוח פרלמנטרי.
איתן גינזבורג: הדמוקרטיה לא מתה.
איתן גינזבורג: ההצעה של חברת הכנסת שקד מביאה סיום לדמוקרטיה, כי היא מאפשרת לממשלה משילות מוחלטת בלי פיקוח פרלמנטרי, בלי יכולת להתייעץ עם גורמי המקצוע, בלי לבקש אנשים חיצוניים.
איתן גינזבורג: לפני שנעבור להצבעה, יש בקשה להתייעצות סיעתית של יש עתיד.
איתן גינזבורג: נתכנס כאן להצבעה ב-12:55.
איתן גינזבורג: אני מעלה להצבעה את הטענה שלי לנושא חדש על ההסתייגויות שהגישה חברת הכנסת איילת שקד.
איתן גינזבורג: מי בעד נושא חדש, ירים את ידו?
איתן גינזבורג: בעד – 12
מתן כהנא: רביזיה.
איתן גינזבורג: הטענה לנושא חדש של חבר הכנסת סגלוביץ' הוסרה.
איתן גינזבורג: בקשת יושב-ראש ועדת הכספים להקדמת הדיון בהצעת חוק להגדלת שיעור ההשתתפות בכוח העבודה ולצמצום פערים חברתיים (מענק עבודה) (תוספת למענק לעובד בעד עבודה בתקופת ההתמודדות עם נגיף הקורונה), לפני הקריאה השנייה והשלישית.
שגית אפיק: הצעת חוק מס הכנסה שלילי קובעת מענקים לאוכלוסיות החלשות ביותר.
שגית אפיק: סוכם בין הוועדה לבין משרד האוצר שאם הוועדה והמליאה יצליחו להעביר את ההצעה הזאת היום, הם ישלמו מקדמה למענקים האלה כבר מחר, ולכן הדחיפות והבקשה לשחרר מחובת הנחה.
מיכאל מלכיאלי: החוק הזה הוא רע במקצת.
מיכאל מלכיאלי: למה הוא רע במקצת?
מיכאל מלכיאלי: כי החוק הזה מפלה אוכלוסיות שונות.
מיכאל מלכיאלי: עצם זה שהחוק לא מאפשר לנשים פחות מגיל 23 להגיש, זה דבר לא מובן.
: למה לא תיקנו את זה?
מיכאל מלכיאלי: ביקשנו בוועדה, אבל משרד האוצר התעקש.
מיכאל מלכיאלי: אין שום היגיון למה אישה בת 24 יכולה ואישה בת 22 לא יכולה.
שגית אפיק: הוועדה לא סיימה את הדיון בעניין הזה.
שגית אפיק: התיקון הזה מתייחס למענק ספציפי.
שגית אפיק: הוועדה תדון בשאלה הזאת.
: יש לי הצעת חוק כזאת.
שגית אפיק: ראיתי, עד גיל 21.
שגית אפיק: אפשר לחוקק את ההצעה שלך באופן זמני לתקופה הזאת, למענק הזה.
אוסאמה סעדי: אנחנו כבר אמרנו שמבחן הגיל לא צריך להיות קריטריון.
אוסאמה סעדי: זה התחיל בצעירים הערבים מ-18 עד 20 שהחרגתם בחל"ת.
איתן גינזבורג: נעלה את זה להצבעה.
איתן גינזבורג: מי בעד הקדמת הדיון בהצעת חוק להגדלת שיעור השתתפות בכוח העבודה ולצמצום פערים חברתיים (מענק עבודה), ירים את ידו?
איתן גינזבורג: מי נגד, מי נמנע?
איתן גינזבורג: חברים, תודה רבה, הישיבה נעולה.
איתן גינזבורג: אני מחדש את ישיבת ועדת הכנסת לדיון על רוויזיה שהגיש חבר הכנסת טופורובסקי.
בועז טופורובסקי: יש שתי רוויזיות.
בועז טופורובסקי: אחת של אוסאמה ואחת שלי.
איתן גינזבורג: אז זה שתי הצבעות?
בועז טופורובסקי: כן, כי זה היה על שני נושאים חדשים.
איתן גינזבורג: נכון, צודק.
איתן גינזבורג: חבר הכנסת סעדי, אתה רוצה לנמק את הרוויזיה?
אוסאמה סעדי: כבוד היושב-ראש, חבריי חברי הכנסת, אני חושב שככל שאנחנו מתקדמים בתהליך החקיקה של החוק הזה, ועכשיו, אחרי שקיבלנו חלק מהתקנות – לא את כל התקנות, כי אומרים שיש תוספת שנייה, ואני לא יודע אם זאת כל התוספת - - -
איתן גינזבורג: התוספת השנייה היא החוק הגדול.
אוסאמה סעדי: אבל יש שוני, כי סוכני ביטוח למשל היו בתוספת השנייה, ועכשיו פתאום הם לא נמצאים, הוציאו אותם.
אוסאמה סעדי: זאת אומרת שסוכני ביטוח לא מוחרגים, נכון, טייב?
יוסף טייב: כן, לצערנו.
אוסאמה סעדי: אז מי שרוצה לנסוע או מי שיש לו בעיה – סוכן ביטוח לא יכול לקבל אותו.
אוסאמה סעדי: אני גם הבנתי שעכשיו הכניסו והחריגו, למשל, את רואי החשבון.
אוסאמה סעדי: מצד שני הוציאו מהרשימה, כלומר לא החריגו, עורכי דין, למרות שבתי המשפט כן מוחרגים והם כן עובדים.
אוסאמה סעדי: איך זה מסתדר זה שרואה חשבון כן בפנים אבל עורך דין בחוץ?
אוסאמה סעדי: כל הרשימה הזאת, יש בה משהו - - -
איתן גינזבורג: עורכי דין כן יכולים להגיע לדיונים בבית המשפט, זה קבוע בחוק שקבענו.
איתן גינזבורג: הם רק לא יכולים לעבוד מהמשרד שלהם, אבל כן יכולים לעבוד מהבית, ואם יש להם דיון הם יכולים להגיע אליו.
אוסאמה סעדי: אבל עורך דין לפעמים צריך חוזה, צריך משהו מהמשרד שלו, אני לא מדבר על קבלת קהל.
אוסאמה סעדי: אז למה רואה חשבון כן יכול ללכת למשרד שלו אבל עורך דין לא?
איתן גינזבורג: כי יש סגר.
אוסאמה סעדי: אז למה רואה חשבון כן יכול?
אופיר כץ: כי הוא צריך לטפל במענקים.
אוסאמה סעדי: ועורך דין לא יכול לטפל במענקים?
אופיר כץ: אבל כל העצמאים עובדים עם רואי חשבון כדי לקבל את מה שמגיע להם.
אוסאמה סעדי: נו באמת, כנראה שאיפה שיש קבוצות לחץ - - -
אופיר כץ: איזה קבוצות לחץ?
אוסאמה סעדי: עובדה.
אוסאמה סעדי: אז שרואה חשבון יעבוד מהבית.
אוסאמה סעדי: זה באמת עצוב.
בועז טופורובסקי: מיקי זוהר מסכים שלא יהיו סוכני ביטוח?
בועז טופורובסקי: הוא מכיר את זה?
בועז טופורובסקי: צריך לעדכן אותו.
אופיר כץ: הינה, אתה רק מחזק את מה שאני אומר.
אוסאמה סעדי: כבוד ממלא מקום היושב-ראש, הרשימה שקיבלנו למעשה אומרת שאין סגר מלא.
אוסאמה סעדי: ואנחנו מברכים על זה, לא צריך לעשות סגר מלא, צריך לתת לעסקים לפעול, וגם עכשיו הכניסו את זה שבתי האוכל למיניהם יכולים לעבוד דרך משלוחים.
אוסאמה סעדי: זה טוב, אין שום היגיון בלא לעשות את זה, אבל נשאר רק דבר אחד, שסביבו הכול נסוב, שהוא המרכז של העניין הזה: ההפגנות אסורות הרמטית.
אוסאמה סעדי: זאת כל הכוונה.
אופיר כץ: להסביר לך את ההבדל בין משלוח לבין הפגנה עם 2,000 או 3,000 איש?
אוסאמה סעדי: אם זה שני מטר - - -
אופיר כץ: ראינו את הארוחה שהם עשו, מה-זה שני מטר היה שם...
אופיר כץ: שמרו שם חבל על הזמן...
עופר כסיף: אלה לא ההפגנות.
בועז טופורובסקי: מיקי, אין סוכני ביטוח.
מכלוף מיקי זוהר: אופיר, תגמור את הרוויזיה.
אופיר כץ: טוב, אנחנו עוברים להצבעה.
אוסאמה סעדי: לכן אני אומר, ככל שאנחנו נחשפים ליותר פרטים, ליותר עובדות וליותר מסמכים, כך זה מאשש את הטיעון שלנו שזה חוק שנועד למנוע הפגנות ותו לא.
אופיר כץ: אנחנו עוברים להצבעה על הרוויזיה של חבר הכנסת אוסאמה סעדי.
אופיר כץ: מי בעד הרוויזיה?
אופיר כץ: מי נגד?
אופיר כץ: מיקי, תצביע.
אופיר כץ: שישה.
אופיר כץ: לא אושרה.
אופיר כץ: הרוויזיה נפלה.
אופיר כץ: אני עובר להצבעה על הרוויזיה הבאה, רוויזיה של חבר הכנסת יואב סגלוביץ'.
בועז טופורובסקי: לא, רגע, אני אמור לנמק את הרוויזיה.
בועז טופורובסקי: אני זה שהגיש את הרוויזיה.
בועז טופורובסקי: אני רוצה שנקבל את הרוויזיה, בגלל שאם יש משהו שברור מהלילה הלבן הזה, וזה ברור כבר הרבה זמן, זה שאין אף אחד במדינת ישראל – לא בכנסת ולא בממשלה ולא בשום מקום – שיודע בדיוק מי נמצא בסגר ומי לא נמצא בסגר ומהן הוראות הסגר ומה מוחרג ממנו.
בועז טופורובסקי: אף אחד לא יודע.
בועז טופורובסקי: גם אחרי שקיבלנו לפני איזה חצי שעה את החלק השני של התקנות עדיין יש המון המון שאלות ולא ברור מה סגור ומה לא.
בועז טופורובסקי: שמענו כרגע את חבר הכנסת אוסאמה סעדי מספר על כמה דוגמאות, ויש עוד הרבה דוגמאות.
בועז טופורובסקי: בעצם אומרים לאזרחי ישראל: משתיים אתם בסגר, אבל.
בועז טופורובסקי: .. ואז כל פעם יוצא איזה משהו בתקשורת, "זה מוחרג, זה מוחרג, זה לא מוחרג, זה לא מוחרג...", ואנחנו כאן עוד לא קיבלנו את ההחלטות.
בועז טופורובסקי: בכזה מצב, שמכריזים לא רק על מצב חירום אלא על מצב חירום מיוחד, כשהכול בדקה ה-90 והכול נראה כמו שזה נראה...
בועז טופורובסקי: אני חושב שפגיעה כזאת בזכויות אדם, בחופש תנועה, בזכויות בסיסיות של אזרחי ישראל – לא הוועדה הזאת, לא הכנסת הזאת ולא מדינת ישראל יכולות להרשות לעצמן שזה יהיה כזה פרטאצ'י, כזה לא רציני וכזה פוגעני באזרחי ישראל.
בועז טופורובסקי: לכן אני מבקש שנדון מחדש בנושא הזה.
אופיר כץ: מי נמנע?
אופיר כץ: הישיבה הסתיימה.
איתן גינזבורג: רביזיה שהגיש חבר הכנסת מתן כהנא על טענת נושא חדש שהוגשה.
איתן גינזבורג: בקשה, חבר הכנסת כהנא.
מתן כהנא: תודה, אדוני היושב-ראש.
מתן כהנא: אנחנו מצביעים עכשיו על רביזיה על הסתייגות שהליכוד הגיש ומשך.
מתן כהנא: אני רוצה להזכיר לכל המכובדים שנמצאים כאן, היועצת המשפטית של ועדת חוקה אמרה בצורה הכי ברורה שהנושא הזה אינו נושא חדש בשום דרך שהיא.
מתן כהנא: החלטת הוועדה זה תעלול פוליטי כדי להשתיק את חברי הכנסת.
מתן כהנא: שוב הליכוד וכחול לבן עוסקים בפגיעה בדמוקרטיה.
מתן כהנא: כל מי שמצביע בעד הדבר הזה כנושא חדש פשוט משתיק את חברי הכנסת ופוגע בדמוקרטיה.
מתן כהנא: אתה בעצמך, אדוני היושב-ראש, אמרת שהחוק הזה הוא חוק שאין בו צורך, שהתקנות נותנות מענה לכל מה שצריך.
מתן כהנא: התקנות יכולות להגדיר סגר, יכולות גם להגביל הפגנות.
מתן כהנא: מה שאנחנו הולכים להצביע עליו בכנסת זה טרלול שנובע אך ורק מחוסר האמון המהותי בין הליכוד וכחול לבן בתוך הממשלה.
מתן כהנא: אני רוצה להצביע על חבריי בליכוד שכל הזמן בוכים וצועקים "מרה-מרה" על מערכת המשפט ועל העריצות המשפטית של היועץ המשפטי, ושכל פעם אומרים לנו: "איפה אתם הייתם בכל הזמן הזה".
מתן כהנא: אז הנה, שוב פעם אנחנו רוצים להביא פה משהו שירסן את מערכת הייעוץ המשפטי, כמו שאנחנו מאמינים, כמו שהליכוד טוען שהוא מאמין, אבל שוב פעם הליכוד משתפן ומתנהג כאסקופה נדרסת בפני כחול לבן ומושך את ההסתייגויות האלו.
מתן כהנא: רק אנחנו, ימינה, נשארים כאן כדי להגן על עקרונות הימין.
מתן כהנא: אחר כך שוב פעם אוסנת מארק תצעק שאנחנו היינו כל הזמן, אבל בפועל, כשהליכוד כאסקופה נדרסת בפני כחול לבן מושכים את ההסתייגויות שלהם, לנו נשאר להגן על הממשלה מפני העריצות המשפטית.
בועז טופורובסקי: מותר להם להתקפל.
בועז טופורובסקי: ככה זה בקואליציה.
איתן גינזבורג: מי בעד הרביזיה, ירים את ידו?
איתן גינזבורג: אני קובע שהרביזיה לא התקבלה.
איתן גינזבורג: שלום לכולם, מתכבד לפתוח את ישיבת הוועדה, אני מתנצל על האיחור.
איתן גינזבורג: אנחנו מתכנסים כדי לדון בסדרי הדיון בשני נושאים לפי סעיף 98 לתקנון הכנסת.
איתן גינזבורג: לצערי אנחנו נאלצים לעשות שימוש בסעיף זה, זאת לאחר שניסינו להגיע להידברות עם נציגי סיעות האופוזיציה ביחס לסדרי הדיון, בעיקר ביחס לזמן הדיבור במליאה.
איתן גינזבורג: לצערנו נתקלנו בסירוב לעצם קיום הידברות.
איתן גינזבורג: לצערי נעשה שימוש תכוף מדי בסעיף 98, זה לא לרצוני, אבל מתוקף העובדה שמוגשות לעיתים אפילו אלפי הסתייגויות לחוקים – מוצדקות ושאינן מוצדקות – כשברור שהמשמעות של כל הסתייגות כזו כשמכפילים את זה במספר הסיעות מגיעים למאות שעות דיבור וזה דבר שהוא לא אפשרי.
איתן גינזבורג: אני חושב שאם היינו מגיעים להידברות, זו גם הייתה רוח הדברים בתקנון לגבי סעיף זה, המטרה היא להגיע לסדרי דיון בהסכמה.
איתן גינזבורג: אם זה היה קורה היינו נמנעים משימוש בסעיף הזה.
איתן גינזבורג: אני חושב שבסופו של יום, אם נמשיך להתנהל בצורה שבה לא נגיע להסכמות ולנכונות להידבר על סדרי הדיון במליאה, בזמן שמוגשות כל כך הרבה הסתייגויות, אומר בצער שאני חושב שנצטרך לשקול שינויים בתקנון, אי-אפשר להמשיך להתנהל בצורה שכזו.
איתן גינזבורג: אני חושב שהשימוש התכוף בסעיף 98, שבהתחלה היה מאוד קשה, הפך להיות דבר שבשגרה ולא בגלל שהקואליציה מבקשת את זה.
בועז טופורובסקי: היא כן.
איתן גינזבורג: בועז, אני לא אומר דברים סתם.
בועז טופורובסקי: זה כן, זה נועד כדי שתוכלו לשנות את החוק.
בועז טופורובסקי: אם אתם אומרים "זה החוק, נדבר רק על סדרי הדיון" אז זה לא נועד לזה, זה נועד לכך שיוכלו להכיר בחוק, למשל שיוכלו להפגין במכוניות.
בועז טופורובסקי: אבל אם לא מוכנים - - -
איתן גינזבורג: יש הסתייגות בנושא זה ואפשר להצביע על ההסתייגות הזו.
איתן גינזבורג: אם על זמן הדיבור במליאה, אולי צריך לקבוע בתקנון שרק מי שהגיש את ההסתייגות יכול לנמק אותה במליאה ולא כל חבר מסיעתו.
איתן גינזבורג: נצטרך לדבר על הדברים האלה.
איתן גינזבורג: זה לא הזמן, אני רק מעלה את זה.
איתן גינזבורג: אני אומר שהשימוש בסעיף 98 לא קל לי.
איתן גינזבורג: יש לי עדים פה שיגידו שאני מנסה לא להשתמש בסעיף 98 ושאנחנו עוברים ניסיון של הידברות לפני השימוש בו.
בועז טופורובסקי: זה לא העניין של הדיבור עצמו.
איתן גינזבורג: אבל זו המשמעות הנגזרת.
בועז טופורובסקי: זה עניין של להשיג הישג, באנו מוועדת כספים, היו המון הסתייגויות, השגנו הישג.
איתן גינזבורג: אמרתי רק אמירה כללית כי אני לא מרגיש בנוח עם השימוש התכוף בסעיף 98.
בועז טופורובסקי: "לא מרגיש בנוח" הדמוקרטיה היא קשה.
מאיר כהן: איתן, אני אכן עד שאתם מנסים.
מאיר כהן: אבל אי-אפשר לטבול ושרץ בידכם.
מאיר כהן: הרי אם היינו מדברים על חוק סמכויות הקורונה, החוק יצא מהוועדה כמו שהוא נכנס אליה.
מאיר כהן: אילו באמת הייתם חפצים לנהל איתנו שיח היינו אומרים שאנחנו מתנגדים, אנחנו רוצים להעביר את החוק אבל יש הסתייגות אחת בנושא של הפגנות ברכבים.
מאיר כהן: ניחא, אם היה שיח שכזה אז אפשר היה לדבר על סדרי דיון.
מאיר כהן: ברגע שאין שיח כזה והחוק מיועד לצאת כמו שהוא נכנס, ויש החלטה של הקואליציה – למגינת ליבה של כחול לבן, זה ברור לי – - - -
איתן גינזבורג: עובדתית, מה שאתה אומר אינו נכון.
איתן גינזבורג: עובדה שהכנסנו את הסעיף לאנשים עם מוגבלויות שהיה חשוב מאו לקארין אלהרר.
איתן גינזבורג: זה סעיף חשוב מאוד.
הילה שי וזאן: למה "עזוב"?
מאיר כהן: איך שזה נכנס, לא רוצים הפגנות לא יהיו, אם החוק הזה יעבור - - -
מתן כהנא: ומה אם ההסתייגויות שלנו?
מאיר כהן: אני אומר, תחליט על הסעיף, אתה יושב-ראש הוועדה, תחליט כמה זמן אנחנו מדברים, תחליט על אלו הסתייגויות.
מאיר כהן: אנחנו בכל מקרה נכבד את הוועדה והחלטותיה, זה לא שנלחמים בוועדה או בך.
מאיר כהן: זה ברור לי.
מאיר כהן: זה הנוהל של הכנסת.
מאיר כהן: אני גם מציע לך לא להיות זה שנושא את הדגל של שינויים שקשורים בזכויות האופוזיציה.
מאיר כהן: בין אם זה מכעיס, גבירתי היועצת המשפטית, ובין אם זה פחות מכעיס.
מאיר כהן: כדאי להשאיר את התקנון כמו שהוא ולא לעשות בו שינויים, לפחות לא במשמרת שלך.
מאיר כהן: לא חושב שזה מוסיף כבוד לוועדה הזו שכל פעם שמדברים על סעיף 98 אז אנחנו מדברים על שינוי התקנון.
מאיר כהן: אסור לשנות את התקנון, עם כל זה שיש מצבים נוראיים שאנשים כבר מורידים הסתייגויות מקובץ מוכן מראש.
מאיר כהן: היום הייתה דוגמה יפה לכך שראו הסתייגויות והיו הצבעות על 28 הצבעות מהותיות.
מאיר כהן: על השאר הצבענו כמקשה אחת.
מאיר כהן: אני מציע שלא תתהדר בזה.
איתן גינזבורג: איני מתהדר בכך.
איתן גינזבורג: אמרתי ההיפך.
מאיר כהן: אם אמרת אז אני מתנצל בפניך.
מאיר כהן: אני מציע שנעבור לעיקר, תחליט כמה - - -
איתן גינזבורג: הפתיח היה שהשימוש בסעיף אינו נוח לי.
איתן גינזבורג: מי כמוך יודע כמה אני מנסה להימנע מהדבר הזה.
מאיר כהן: איתן, אני אמרתי שהייתי עד לכך.
מאיר כהן: אני מנסה להדליק אור מעל כל התמונה.
מאיר כהן: אם היו באים ואומרים שננהל שיח בכדי שלא תצאו בתחושה של רמיסה אז היה נוח יותר לדבר על סעיף 98 שלא נפעיל אותו, תודה רבה.
יצחק פינדרוס: אתה מוכן להציע הצעה בשם האופוזיציה למסגרת של דיון?
איתן גינזבורג: חבר הכנסת כהן דיבר על משהו יותר עמוק.
מאיר כהן: אני חייב להגיד שההחלטה של כל ראשי סיעות האופוזיציה היא לא להגיע להסדר.
מאיר כהן: אם אנחנו מגיעים להסדר אחרי שדחו כל בקשה שהייתה בוועדה, אנחנו מבקשים לא להגיע להסדר כי אנחנו לא רואים בזה טעם.
מתן כהנא: אדוני היושב-ראש, אתה לא יכול לרחוץ בניקיון כפיך אחר שעלה פה דיון בנושא של נושא חדש ואמרה היועצת המשפטית של ועדת החוקה בצורה ברורה שזה לא דיון חדש בשום דרך שהיא.
מתן כהנא: אתם צפצפתם על היועצת המשפטית והצבעתם כאילו זה נושא חדש.
מתן כהנא: אז ביום שאתם עושים מהלך כל כך פגום כי אתם יודעים שאנחנו לעולם לא נפנה לבג"ץ על דברים שקורים בכנסת, אתם מנצלים את זה, אבל אתה לא יכול לרחוץ בניקיון כפיך ביום בו אתם רומסים את הייעוץ המשפטי של הוועדות ואת הדמוקרטיה.
איתן גינזבורג: יפה שאתה מגן על הדמוקרטיה בזמן שמפלגתך הגישה הסתייגויות שרומסות את הדמוקרטיה.
מתן כהנא: מי שיוצר חוק שרומס את הדמוקרטיה זה אתם, אדוני.
מתן כהנא: אמרת בעצמך שיש מספיק תקנות כדי לתקן את המצב הזה.
מתן כהנא: אתם פשוט לא סומכים אחד על השני אז אתם יוצרים חוק מעוות.
איתן גינזבורג: ניגש לעניין, עומדות בפנינו שתי הצעות לקביעת סדרי דיון מיוחדים: הצעת חוק-יסוד: משק המדינה, (תיקון מס' 10 והוראת שעה לשנת 2020) (תיקון מס' 6), התשפ"א-2020 (מ/1364).
איתן גינזבורג: אקריא את הנוסח המוצע ונקיים על כך דיון.
איתן גינזבורג: "להצעת החוק הוגשו 64 הסתייגויות, שהוגשו על ידי 17 ח״כים, דבר אשר היה מאפשר למסתייגים לנמק את ההסתייגויות במליאה במשך 90 שעות.
איתן גינזבורג: בנוסף הוגשו 34 בקשות רשות דיבור.
איתן גינזבורג: לפיכך, מדובר ב״מקרה יוצא מן הכלל״ הנכנס בגדרי סעיף 98 לתקנון המאפשר לוועדת הכנסת לקבוע סדרי דיון מיוחדים.
איתן גינזבורג: אם כך, מוצע כי הדיון בקריאה השנייה יחל היום, והצעת החוק קיבלה כבר פטור מחובת הנחה לפי סעיף 88 לתקנון.
איתן גינזבורג: יושב ראש ועדת הכספים יציג את הצעת החוק, ולאחר מכן יחל הדיון בהנמקת ההסתייגויות.
איתן גינזבורג: לחברי הכנסת שהגישו הסתייגויות תינתן מסגרת זמן של שעתיים להנמקת ההסתייגויות.
איתן גינזבורג: מסגרת זמן זו תכלול את זמן הדיבור של חברי הכנסת שהגישו בקשות לרשות דיבור.
איתן גינזבורג: סיעות האופוזיציה יקבעו את חלוקת הזמן וסדר הדוברים.
איתן גינזבורג: במקרה של היעדר הסכמה תחלק מזכירות הכנסת את הזמן בין הסיעות, לפי גודלן.
ארבל אסטרחן: סעיף 2 לא רלוונטי.
איתן גינזבורג: בסדר גמור.
מאיר כהן: הסבירי, גבירתי.
ארבל אסטרחן: אין סדרות.
איתן גינזבורג: "לעניין בקשה להצבעה שמית, לפי סעיף 36(ב) לתקנון, תתקיימנה לא יותר משלוש כאלה שתתבקשנה על ידי הממשלה או על ידי חברי הכנסת מהקואליציה, ולא יותר משלוש הצבעות שתתבקשנה על ידי חברי הכנסת מהאופוזיציה, יושב-ראש הכנסת רשאי לאשר מספר הצבעות שמיות גדול מהמספר המקסימלי לאופוזיציה או לקואליציה".
מאיר כהן: כלומר, עד שעתיים דיבור.
איתן גינזבורג: עד שעתיים דיבור.
איתן גינזבורג: יצביעו על כל 64 ההסתייגויות.
איתן גינזבורג: ולא יותר משלוש שמיות לכל צד.
יצחק פינדרוס: אני חושב שבדיון בוועדת כספים נימקו את ההסתייגויות הללו בפחות משעתיים.
בועז טופורובסקי: אבל היה נושא חדש.
יצחק פינדרוס: גם לא נושא חדש כי זה ירד מהפרק.
איתן גינזבורג: ההסתייגויות בקשות הדיבור – ביחד שעתיים.
חמד עמאר: זה לא כולל קואליציה, רק אופוזיציה.
מאיר כהן: לא, תסביר.
איתן גינזבורג: לחברי הכנסת שהגישו הסתייגויות תינתן מסגרת זמן של שעתיים.
בועז טופורובסקי: שעתיים זכות דיבור ואז הצבעה.
מאיר כהן: גבירתי היועצת המשפטית, אני מבקש שתבהירי זאת.
איתן גינזבורג: שעתיים זמן דיון בהן ינמקו חברי האופוזיציה את ההסתייגויות, יש 17 חברים כאלה.
איתן גינזבורג: מסגרת זמן זו תכלול את חברי הכנסת שהגישו בקשות לרשות דיבור מהקואליציה.
ארבל אסטרחן: 34 אחרים.
איתן גינזבורג: רובם מהקואליציה.
איייל בן עמי: מי שהגיש בקשות דיבור: מר"צ, ימינה, ישראל ביתנו, הרשימה המשותפת, שלמה קרעי, מירב מיכאלי.
ארבל אסטרחן: בעיקר אופוזיציה.
איתן גינזבורג: האופוזיציה ושלמה קרעי.
איתן גינזבורג: זמן של שעתיים לכל ההסתייגויות רשות דיבור.
חמד עמאר: אתה לא מחלק את זה אופוזיציה - - -
יצחק פינדרוס: אני חושב - - -
מאיר כהן: אדוני היושב-ראש, הסבר את עצמך.
מאיר כהן: שעתיים מנמקים, ולאחר שעתיים - - -
איתן גינזבורג: מסגרת הזמן הנדונה תכלול את רשות הדיבור.
מאיר כהן: זה מה שאמרתי, זה היינו הך.
בועז טופורובסקי: שעתיים הצבעה.
איתן גינזבורג: זה דיון שלם.
איתן גינזבורג: מרגע שיושב-ראש ועדת הכספים מסיים לנמק את הצעת החוק יש שעתיים ואז הצבעה.
איתן גינזבורג: אם אתם רוצים אפשר לדון בזה.
איתן גינזבורג: לא מדובר פה על הצעות של הקואליציה והאופוזיציה, יש הסתייגויות, כל חבר כנסת שהגיש הסתייגות יכול לדבר כאלו שביקשו רשות דיבור.
איתן גינזבורג: זה כבר לא דיון סיעתי, זה דיון אישי של מסתייגים וכאלו שהיו בוועדה וביקשו רשות דיבור.
איתן גינזבורג: חברים, אתם רוצים שנעצור לצורך התייעצות סיעתית?
איתן גינזבורג: חבר הכנסת שלח, בבקשה.
עפר שלח: נכון שסעיף 98 נכפה על ידי הרוב הקואליציוני, אבל אפילו במצב כזה לא נהוג שהזמן הוא אפילו לא הזמן המינימלי של שלוש דקות דיבור לחבר אופוזיציה.
עפר שלח: ספק אם היה דבר כזה בכנסת.
עפר שלח: יש 50 אנשים שביקשו רשות דיבור, כפול שלוש דקות זה שעתיים וחצי, השעתיים המוקצבות מותירות פחות משלוש דקות לכל דובר.
עפר שלח: זה לא סעיף 98, זה סעיף 196, כי אתם מכפילים פי שניים את האונס שיש בסעיף.
חמד עמאר: אדוני היושב-ראש, אל תשכח שנותנים גם לקואליציה לדבר בשעתיים האלה.
עפר שלח: בסדר, זה שלמה קרעי שהוא סוג של אופוזיציה.
עפר שלח: נחשיב אותו באופוזיציה.
עפר שלח: גם אם אתם עושים משהו בכפייה, עשו אותו בהיגיון.
עפר שלח: זה לא יכול להיות פחות משלוש דקות דיבור לכל דובר.
עפר שלח: עכשיו, השלוש זה נטו, יש גם זמן עלייה לדוכן וירידה ממנו.
הילה שי וזאן: אתה לא רוצה לשמוע את הדיון השני ואז תחליטו?
איתן גינזבורג: חבר הכנסת שלח, אני שאלתי כמה אתם רוצים לדבר.
איתן גינזבורג: אמרתם שאתם לא רוצים להגיד כמה ושנקבע בעצמנו.
איתן גינזבורג: אז לא יכול להיות שמצד אחד לא רוצים להיות חלק מהקביעה ומצד שני אומרים שזה לא סביר.
עפר שלח: תאמין לי, זו לא הפעם הראשונה ש-98 עולה בכנסת.
בועז טופורובסקי: איתן הוא מר 98.
מתן כהנא: אל תתגאה בזה כל כך.
הילה שי וזאן: הוא לא מתגאה בזה, הוא הקדים ואמר שהוא לא מתגאה בזה.
עפר שלח: איתן, זה לא אישי נגדך.
איתן גינזבורג: אני מבין.
עפר שלח: יש היגיון גם ל-98.
עפר שלח: אבל גם בתוך גבולות ההיגיון לא יכול להיות שאתה נותן פחות מזמן הדיבור המינימלי לחבר כנסת כפול מספר חברי האופוזיציה הזמן ברוטו של לעלות ולרדת.
עפר שלח: אין בזה היגיון.
איתן גינזבורג: התייעצתי עם היועצת המשפטית כמה לאפשר.
איתן גינזבורג: הייעוץ המשפטי שלא נמצא כאן, היועצת המשפטית של ועדת כספים שדנה בחוק.
איתן גינזבורג: הוצע לי זמן דיבור כולל של שעה וחצי.
איתן גינזבורג: אני ביקשתי להגדיל לשעתיים.
עפר שלח: נדיבות לבו של אדוני נוגעת ללב.
איתן גינזבורג: אני לא צריך שתעריכו רק שלא - - -
עפר שלח: - - - שהוא ותיק בימי הכנסת, יותר ממך וממני, אם הדבר הזה הגיוני.
איתן גינזבורג: אני פותח את זה לדיון בוועדה.
איתן גינזבורג: אני הצעתי הצעה מסוימת, לאור העובדה שניסיתי להידבר.
איתן גינזבורג: שמעתי את עמדת הייעוץ המשפטי, שמעתי את עמדת האופוזיציה, ראיתי כמה חשיבות יש לחוק הזה.
איתן גינזבורג: חבר הכנסת עמאר, בבקשה.
חמד עמאר: אדוני, אמרת שאתה משתדל להימנע מהפעלת סעיף 98.
חמד עמאר: זו לא פעם ראשונה שסעיף זה מופעל.
חמד עמאר: אני הרבה שנים בכנסת, בדרך כלל כשסעיף זה מופעל נותנים לחברי האופוזיציה כמו דיון בקריאה ראשונה.
חמד עמאר: נותנים לכל אחד לדבר שלוש דקות אם הוא מעוניין.
חמד עמאר: כאן אפילו אין שלוש דקות לחברי אופוזיציה שנמצאים כאן.
חמד עמאר: לפחות תעשו את החישוב הזה ותאפשרו לכל אחד לדברי 3–5 דקות.
חמד עמאר: אנחנו לא יכולים להגיד שאנחנו מגיעים איתך להסדר.
חמד עמאר: חברי כנסת לא מגישים הסתייגויות סתם, הם רוצים להשיג משהו מול ההסתייגויות.
חמד עמאר: זה היה הנשק של האופוזיציה לקידום דברים מול קואליציה דורסנית.
איתן גינזבורג: חבר הכנסת עמאר, כמו שאמרתי גם לחבר הכנסת שלח: אני שאלתי כמה אתם רוצים לדבר.
איתן גינזבורג: אי-אפשר לתפוס במקל משני קצותיו.
חמד עמאר: - - - מסכים איתך על זה שלא תקבל שום הסתייגות שלו ולא תקדם שום דבר.
חמד עמאר: אני אומר, אתה רוצה להפעיל 98 –אין בעיה – אבל תן אפשרות לכל חבר אופוזיציה לדבר את השלוש דקות שלו.
חמד עמאר: לא יכול להיות שבחוק-יסוד חשוב שכזה לא תיתן לחברי הכנסת מספיק זמן להתבטא.
חמד עמאר: בשעתיים שאתה קובע עכשיו אין את האופציה.
מאיר כהן: אדוני, חזור על הצעתך, אם רוצה היועצת המשפטית להוסיף עוד חצי שעה אז שתגיד את דעתה, ונעבור לסעיף הבא.
אוסאמה סעדי: אני חושב שהאופוזיציה נהגה בשני החוקים בצורה עניינית אתם לא ראיתם שהוגשו אלפי הסתייגויות.
אוסאמה סעדי: בחוק הקורונה הגשנו כל האופוזיציה 50–60 הסתייגויות ענייניות, חוץ מההסתייגויות של חברי עופר כסיף שהייעוץ המשפטי קבע שרק 30 תתקבלנה.
אוסאמה סעדי: גם בחוק-יסוד: משק המדינה לא הוגשו הסתייגויות סתם על מנת למשוך זמן, מדובר בהסתייגויות ענייניות.
אוסאמה סעדי: אתם מדברים על שני חוקים חשובים מאוד.
אוסאמה סעדי: בין אם זה חוק-יסוד: משק המדינה, חוק תקציב שבימים רגילים היינו דנים בזה שבועות.
אוסאמה סעדי: אתם רוצים לסיים את זה ביום אחד, יש קורונה אז הבאתם את זה.
אוסאמה סעדי: חוק הקורונה בשבילנו הוא חשוב ומשנה זכות יסוד של הפגנה, כאשר מדובר בשני חוקים חשובים כאלה ומוגשות הסתייגויות ענייניות אז אני לא מבין למה צריך להשתמש בסעיף 98.
אוסאמה סעדי: זה שאתם - - -
איתן גינזבורג: אדרבה.
אוסאמה סעדי: אז אני אומר - - -
בועז טופורובסקי: היית נותן לנו לדבר עד יום שישי ואז עושה הצבעה.
אוסאמה סעדי: ברגע שאני מגיש 50–60 הסתייגויות אז תתנו את כל זה, למה בכלל צריך משא ומתן?
אוסאמה סעדי: אם הייתי מגיש 10,000 הסתייגויות אז הייתם אומרים שהאופוזיציה מושכת זמן.
אוסאמה סעדי: תראו לנו איזו מההסתייגויות כעת אינה עניינית.
אוסאמה סעדי: אני הייתי מבקש שנשמע את שתי ההצעות.
איתן גינזבורג: יש אפשרות נוספת:
איתן גינזבורג: אפשר להגיע למצב שבו כל מסתייג או מבקש רשות דיבור ידבר שלוש דקות ובכך נקבע את סדרי הדיון.
איתן גינזבורג: אלו שתי האפשרויות.
איתן גינזבורג: נקריא את ההצעה השנייה: " להצעת החוק הוגשו אלפי הסתייגויות, שרבות מהן הוגשו על ידי מספר חברי כנסת, דבר אשר היה מאפשר למסתייגים לנמק את ההסתייגויות במליאה במשך למעלה מ־100 שעות (חלק מההסתייגויות הן חלופיות, דבר אשר אינו מעניק זמן דיבור נוסף).
איתן גינזבורג: לפיכך, מדובר ב מקרה יוצא מן הכללי׳ הנכנס בגדרי סעיף 98 לתקנון המאפשר לוועדת הכנסת לקבוע סדרי דיון מיוחדים.